Esteaita on yhteensä noin neljä metriä korkea: kolme metriä korkea metalliverkkoaita, jonka päällä on kaksi lieriöestettä. Vankka ja syvä perustus ja jykevät aitatolpat kestävät ihmisjoukon ryntäyksen. Aitaelementtien rakenne estää välittömän läpäisyn. Ratkaisut ovat vähintään samaa tasoa, mitä esimerkiksi Baltian maissa on tehty.
Rajavartiolaitos pystyy vaikuttamaan välittömästi yrityksiin ylittää, läpäistä tai alittaa esteaita. Tekninen valvonta antaa hälytyksen ja partiot pääsevät paikalle nopeasti tietä pitkin.
Yksityiskohtaisemmat tiedot ovat viranomaisen salassa pidettävää tietoa.